Diari Oficial de la Generalitat Valenciana


Sumari del DOGV 3874, del 09-11-2000 (2000/8845)

Informació pública de la subhasta pública per a l'alienació del 59,04% de la parcel·la número 8, propietat de l'Ajuntament d'Almàssera i adjudicada per la reparcel·lació de la unitat d'execució número 4.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3874

Data del DOGV
:   09-11-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/8845


Data del document
:   23-10-2000

Organisme emissor
:   Ajuntament d'Almàssera

Tipus de document
:   Anunci

Anàlisi jurídica

 Descriptors 

:   * Almàssera
    * contracte administratiu

Informació pública de la subhasta pública per a l'alienació del 59,04% de la parcel·la número 8, propietat de l'Ajuntament d'Almàssera i adjudicada per la reparcel·lació de la unitat d'execució número 4. [2000/M8845]
  
1. Objecte i tipus: alienació del 59,04% de la parcel·la número 8, adjudicada per la reparcel·lació de la unitat d'execució número 4.
  
2. Examen de l'expedient: al Departament d'Urbanisme d'aquest ajuntament, de 09.00 a 13.00 hores, des del dia següent hàbil al de publicació d'aquest anunci en el Diari Oficial de la Generalitat Valenciana o periòdic de difusió provincial que primer ho publique.
  
3. Presentació i obertura de pliques: al Registre General d'Entrada de l'ajuntament, de 09.00 a 14.00 hores, els dies hàbils, de dilluns a dissabte. El termini s'iniciarà amb la primera publicació d'aquest edicte en el Diari Oficial de la Generalitat Valenciana o en un periòdic de difusió provincial, i conclourà als 26 dies naturals de la publicació de l'últim anunci en els diaris esmentats i en tot cas transcorreguts els vuit dies de publicació de cadascun dels plecs.
  
4. Acte d'obertura: conclòs el termini de presentació de proposicions, la mesa procedirà a la qualificació de la documentació presentada en el sobre B, en sessió no pública. La mesa de contractació, en acte públic independent que se celebrarà el cinqué dia hàbil, excepte dissabte, següent a l'obertura del sobre de documentació, a les 13.00 hores, al saló de plens de l'ajuntament, donarà compte del resultat de la qualificació de la documentació general presentada pels licitadors en els sobres B en cadascuna de les subhastes, indicarà els licitadors exclosos i les causes de la seua exclusió, i invitarà els assistents a formular observacions que es recolliran en les actes.
  
5. Garanties de les subhastes
  
Provisional: 172.188 pessetes (1.034,87 euros).
  
Definitiva: exempta.
  
6. Documents a presentar: els licitadors presentaran la documentació exigida en la clàusula vuitena (VIII) del plec de condicions aprovat.
  
7. Model de proposició
  
(Nom) ..., major d'edat, de professió ..., DNI número ... vigent, amb domicili a (localitat, província, carrer i número) ..., en nom propi (o en representació de ..., veí de ..., amb domicili a ..., titular del DNI número ..., tal com acredite amb poder validat), sent coneixedor de l'expedient de subhasta que es tramita del plec de condicions i altres antecedents que regeixen la subhasta pública per a l'alienació del 59,04% de la parcel·la número 8, adjudicada per la reparcel·lació de la unitat d'execució número 4, accepte tot això íntegrament i oferisc per l'adquisició en propietat del 59,04% de la parcel·la número 8 de la unitat d'execució número 4, la quantitat de ... pessetes (expresseu en lletra i número el preu de l'oferta), IVA inclòs.
  
(Lloc, data i firma del proponent).